જેલમાં બંધ હાર્દિક એક તબક્કે સમાધાન માટે તૈયાર થયો હતો. જોકે રાજદ્રોહના આરોપ મુદ્દે અમદાવાદ ક્રાઇમબ્રાંચે કોર્ટમાં તહોમતનામું રજૂ કરતા સમાધાનની શક્યતા ધૂંધળી બની છે. થોડાક દિવસ પહેલાં સુરતની લાજપોર જેલમાંથી સુરત જિલ્લાના કઠોર ખાતેની કોર્ટમાં હાર્દિકને રજૂ કરવા લવાયો હતો ત્યારે તેણે કહ્યું હતું કે, “સરકાર ચાર્જશીટ દાખલ કરી રહી છે ત્યારે સમાધાન કેવી રીતે થાય? હું જેલમાંથી બહાર ન આવું ત્યાં સુધી સમાધાનની કોઈ વાત નહીં થાય.”